নিষিদ্ধ ঘোষণার পর প্রথমবার জনসমক্ষে, মুখ ঢেকে বিমানবন্দরে রণবীর

ওয়েব ডেস্ক: ‘ফেডারেশন অফ ওয়েস্টার্ন ইন্ডিয়া সিনে এমপ্লয়িজ’-এর তরফে রণবীর সিংকে নিষিদ্ধ (Ranveer Singh Banned) ঘোষণার পর প্রথমবার জনসমক্ষে রণবীর সিং (Ranveer Singh)। ‘ফেডারেশন অফ ওয়েস্টার্ন ইন্ডিয়া সিনে এমপ্লয়িজ’-এর তরফে জানানো হয়, ফারহান আখতার প্রযোজিত তথা পরিচালিত ‘ডন ৩’ থেকে সরে দাঁড়ানোয় রণবীর সিংকে নিষিদ্ধ ঘোষণা করেছে সংশ্লিষ্ট সংগঠন। ব্যান হওয়ার পর জনসমক্ষে একেবারে অন্য মেজাজে দেখা গেল অভিনেতাকে। সদাহাস্য, ‘কুল’, হঠাৎ গুরুগম্ভীর হয়ে গিয়েছেন যা দেখে অবাক নেটপাড়া।

ফারহান আখতারের প্রজেক্ট ডন ৩ থেকে সরে দাঁড়ানোর সিদ্ধান্তে বড় বিপাকে পড়েছেন এই অভিনেতা।প্রকল্প থেকে সরে আসার সিদ্ধান্তে প্রযোজক ও পরিচালকের পক্ষ থেকে যে সংকট তৈরি হয়েছে, তার জেরে হিন্দি চলচ্চিত্র শিল্পে কোণঠাসা হয়ে পড়েছেন তিনি। বিতর্ক এমন পর্যায়ে পৌঁছয় যে ড্যামেজ কন্ট্রোল করতে ময়দানে নামতে হয় রণবীরকে। টিমের পক্ষ থেকে বিবৃতি জারি করে জানানো হয়েছে ‘ডন ৩’ ফ্র্যাঞ্চাইজির নিদারুন সাফল্য কামনা করেছেন তিনি। আগামী দিনে পেশাগত অঙ্গীকারগুলি বজায় রাখবেন। সোম সন্ধ্যায় ‘ফেডারেশন অফ ওয়েস্টার্ন ইন্ডিয়া সিনে এমপ্লয়িজ’-এর তরফে জানানো হয়, ফারহান আখতার প্রযোজিত তথা পরিচালিত ‘ডন ৩’ থেকে সরে দাঁড়ানোয় রণবীর সিংকে নিষিদ্ধ ঘোষণা করেছে সংশ্লিষ্ট সংগঠন। এমতাবস্থায় প্রথমবার জনসমক্ষে রণবীর সিং। পাপারাজ্জিদের দেখলেই মিষ্টি হেসে হাত নাড়েন সোমবার রাতে ভোলবদলে একেবারে গুরুগম্ভীর। সাদা পাজামা-কুর্তার সঙ্গে চোখে সানগ্লাস আর কালো মাস্কে মুখ ঢেকে বিমানবন্দরে গাড়ি থেকে নামেন রণবীর সিং (Ranveer Singh Mumbai Airport) । নিরাপত্তা বলয়ে ঘেরা রণবীর মুম্বই বিমানবন্দরে পা রেখে উপস্থিত পাপারাজ্জিদের দিকে একটিবারও ফিরে তাকাননি।